མངའ།
བས།
བཞིན།
རྒྱ་གར་སྐད་དུ།
ལམ་གྱི་སྒྲུབ་ཐབས།
མ་ཧཱ་ཡཱ་ན་པ་ཐཱ་སཱ་དྷ་ན་ཝ་༼རྞ་སཾ་གྲ་ཧ། བོད་སྐད་དུ།
ཐེག་པ་ཆེན་པོ་ལམ་གྱི་སྒྲུབ་ཐབས་ཡི་གེར་བསྡུས་པ། སངས་རྒྱས་དང་བྱང་
ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། ། བསམ་གྱིས་མི་ཁྱབ་ཆེ་བ་
། བླ་མེད་བྱང་ཆུབ་ཐོབ་འདོད་ན། ། བྱང་ཆུབ་སྒྲུབ་ལ་ རག་ལས་
པས། ། སྒྲུབ་པ་ལྷུར་བླངས་སྙིང་པོར་བྱ། ། དལ་འབྱོར་ཕུན་སུམ་ཚོགས་པའི་
ལུས། ཤིན་ཏུ་རྙེད་དཀའ་རྙེད་གྱུར་ཅིང་། ། ཕྱིས་ཀྱང་ཤིན་ ཏུ་རྙེད་དཀའ་
སྒྲུབ་ལ་འབད་པས་དོན་ཡོད་བྱ། ། སངས་རྒྱས་འབྱུང་དང་དགེ་སློང་
དང་། ། མི་ལུས་རྙེད་དཀའ་རྙེད་གྱུར་ཅིང་། ། དགེ་བཤེས་ཕྲད་དཀའ་ཕྲད་
གྱུར་ནས། ། དོན་མེད་པར་ནི་མ་བྱེད་གསུང་། ། རླུང་གི་ནང་གི་མར་མེ་
ཚེ་འདི་གནས་པའི་གདེང་མེད་ཕྱིར། ། མགོ་འམ་ལུས་ལ་མེ་འབར་
ཞིང་། ། སྒྲུབ་ལ་བསྟུར་ཏེ་བརྩོན་འགྲུས་པ་ཙམ། ། འཇིག་རྟེན་འདས་དང་
འཇིག་རྟེན་གྱི། ། ཕུན་སུམ་ཚོགས་པ་ཐམས་ཅད་ཀྱང་། ། སྒྲུབ་པའི་མཐུ་ལས་
བྱུང་རིག་མཛོད། ། སྒྲུབ་པ་གཙོར་མཛད་བློ་ལྡན་རྣམས། ། འདི་དང་གཞན་
དུ་བདེ་བ་ལ། ། མཁས་པ་སུ་ཞིག་ཐེ་ཚོམ་ཟ། ། དེ་ཉིད་ ཕྱིར་ ན་ བློ་ ལྡན་
རྣམས། ། སྒྲུབ་པ་སྙིང་པོར་བྱ་བར་རིགས། ། འདོད་པའི་གཞི་ལ་ཆགས་པའི་
རྒྱུས། ། སྒྲུབ་པའི་སྤྱོད་ལམ་ཉམས་པའི་མི། ། འཇིག་རྟེན་འདས་དང་འཇིག་
རྟེན་གྱི། ། ཕུན་སུམ་ཚོགས་པ་ཐམས་ཅད་ལས། ། ཤིན་ཏུ་རིང་བ་ཁོ་ནར་
འགྱུར། ། འཁོར་བའི་བཙོན་ར་ཉམ་ང་རུ། ། ཉོན་མོངས་འཆིང་བ་སྣ་ཚོགས་
ཀྱིས། ། རབ་ ཏུ་བསྡམས་པས་ཉམ་ཐག་ཅིང༌། ། འཁོར་ བའི་ སྡུག་ བསྔལ་
61

དཔག་མེད་ཀྱིས། ། ། དེ་ཉིད་རྒྱུས་གདུངས་མ་བདེར་འགྱུར། ། དེ་ཉིད་ཕྱིར་
ཡང་བློ་ལྡན་དག · འདོད་པའི་གཞི་ལ་ཆགས་སྤངས་ཏེ། ། ཆོས་སྒྲུབ་གཙོ་
བོར་བྱ་བའི་རིགས། ། འདོད་པ་ཆགས་བྲལ་བྱ་བའི་ཕྱིར། ། འདོད་པའི་ཉེས་
པ་དཔག་མེད་པ། ། གཞུང་ལས་འབྱུང་བ་རྟོག་བྱས་ལ། ། རྟག་ཏུ་ཚུལ་བཞིན་
ཡིད་ལ་བྱ། ། མནོག་ཆུང་ཉེས་པ་ཆེ་བ་ནི། ། བཏུང་ བ་ དུག་ ཅན་ ལྟ་ བུར་
ལྟ། ། ཆོས་མིན་སྡུག་བསྔལ་རྒྱུར་གྱུར་པ། ། རྩ་ཡི་མེ་བཞིན་ཤེས་པར་བྱ། །
འདོད་པ་ངོམས་པར་མི་བྱེད་ཅིང་། ། སྐོམ་པའི་སྲེད་པ་འཕེལ་བྱེད་པ། །
ལན་ཚྭའི་ཆུ་འཐུངས་ལྟ་བུ་ཞེས། ། ཐུབ་པའི་དབང་པོའི་ལུང་ལས་འབྱུང་། །
འདོད་པ་གནོད་པ་མང་བ་ནི། ། ཤིང་གི་རྩེ་མོའི་ཤིང་ཏོག་དང་། ། ལམ་ཀའི་
ཤིང་གི་ཤིང་ཏོག་འདྲ། ། བྱིས་པ་རྣམས་ནི་ལན་མང་དུ། ། འདོད་པ་གཞི་ལ་
ཆགས་པས་འཕུང་། ། འདོད་པའི་སྐྱོན་དུ་མ་གྱུར་པ། ། ། དེ་ནི་འགའ་ཡང་
མེད་རིག་བྱ། ། ། དེ་ཡི་ལས་ནི་སྡུག་བསྔལ་བསྐྱེད། ། ཐོག་མ་མེད་པའི་དུས་
ནས་ཀྱང་། ། འདོད་ལ་ཆགས་པས་རྟག་ཏུ་འཁོར། ། འདོད་པའི་ཆུ་བོའི་
ཤུགས་ཀྱིས་ནི། ། འཁོར་བའི་འཁོར་ལོར་འཁོར་བྱེད་ཅིང་། ། དེ་ཡིས་ཉེས་པ་
གྲངས་མེད་སྐྱེད། ། འཁོར་བའི་སྐྱོན་ནི་མཐའ་ཡས་ཀྱིས། ། སྔོན་མཐའ་བ་
ལྟར་ཕྱི་མཐའ་རུ། ། གདུང་བྱས་གདུང་བྱས་གདུང་བྱེད་འགྱུར། ། དེ་དོན་
རྟག་ཏུ་བསྒོམ་བྱ་ཞིང་། ། ། བརྩོན་ར་ལྟ་བུའི་འཁོར་བ་ལ། ། བཙོན་ལྟར་སྐྱོ་བ་
གནས་པར་བྱ། ། ། ཇི་ལྟར་བཙོན་ནི་བཙོན་ར་ཡི། ། སྡུག་བསྔལ་ནང་མྱོང་དེ་
དྲན་པས། ། སྐྱོ་སེམས་རྟག་ཏུ་ངང་གིས་འབྱུང་། ། ཇི་ལྟར་བཙོན་ནི་བཙོན་
ར་ལས། ‘ ། འབྲོས་པའི་གླགས་ནི་བྱུང་བའི་ཚེ། ། ཆེད་ཀ་གཞན་དང་མི་མཉམ་
པར། ། དེ་ ཡི་ གནས་ ནས་འབྲོས་པ་ལྟར། ། འཁོར་ བའི་ རྒྱ་ མཚོ་ ཆེ་ འདི་
ལས། ། བརྒལ་བའི་གླགས་དག་བྱུང་གྱུར་ན། ། ཆེད་ཀ་གཞན་དང་མི་མཉམ་
པར། ། སྲིད་པའི་ཁྱིམ་ནས་འབྱུང་བར་བྱ། ། བདག་གཞན་འཁོར་བའི་སྡུག་
62

བསྔལ་དག ། མཐར་དབྱུང་ཕྱིར་ཡང་བློ་ལྡན་དག ། འདོད་པ་མེད་བཞིན་
།
མྱུར་སྤངས་ཏེ། ། ཆོས་སྒྲུབ་གཙོར་བྱ་མི་རིགས་སམ། ། སྒྲུབ་པར་འདོད་པའི་
གང་ཟག་གིས། ། ས་ལྟར་ཆོས་ཉིད་གཞིར་གྱུར་པས། ། ། དང་པོ་སྐྱབས་སུ་
ལེགས་འགྲོ་ཞིང་། ། དེ་ཡི་ ་བསླབ་པའི་ཆོས་ལ་བསླབ། ། རྗེས་སུ་དྲན་དྲུག་
རྟག་ཏུ་བསྒོམ། ། སངས་རྒྱས་ཡོན་ཏན་མཐའ་ཡས་པ། ། སྒྲུབ་པ་པོས་ནི་དྲན་
བྱས་ལ། ། ། དེ་ལ་དད་པ་བརྟན་པར་བྱ། ། ཆོས་ཀུན་རྩ་བ་དད་པ་ཡིན། ། རྩ་
རྩེའི་ཟིལ་ཐིགས་ལྟ་བུར་ནི། ། རིང་དུ་མི་གནས་ཚེ་འདིའི་ཕྱིར། ། མཁས་པས་
སྡིག་པ་ཡོང་མི་སྤྱད། ། དེ་འབྲས་ངན་བགྲོའི་སྡུག་བསྔལ་འབྱུང༌། ། དགེ་བཅུ་
ཚུལ་ཁྲིམས་དག་བྱ་ཞིང་། ། སོ་སོར་ཐར་པའི་སྡོམ་དག་ཀྱང་། ། ཅི་ནུས་རིམ་
གྱིས་དག་པར་བསྲུང་། ། དེ་ནི་འཕགས་ནོར་ཀུན་གྱི་རྒྱུ། ། མང་ཐོས་ནོར་
ཡིན་དེ་ལྡན་བྱ། ། ། ཚུལ་ཁྲིམས་ནོར་ཉམས་གྱུར་པ་བཞིན། ། མང་ཐོས་ནོར་
ལས་ཉམས་པའི་མི། ། ཕྱི་ཕྱིར་འགྱོད་པར་གདོན་མི་ཟ། ། རང་ལ་ང་རྒྱལ་
གཞོམ་པ་དང་། ། ཆོས་ སྨྲ་ བ་ ལའང་ གུས་ པར་བྱ། ། ཐེག་ཆེན་ཆོས་སྒོར་
འཇུག་འདོད་པས། ། མུན་སེལ་གདུང་བ་ཞི་བྱེད་པ། ། ཉི་ཟླ་ལྟ་བུའི་བྱང་
ཆུབ་སེམས། ། བསྐལ་བར་འབད་པས་སྐྱེ་ཡང་རུང༌། ། དང་པོར་དེ་བསྐྱེད་
རབས་སྦྱངས་པས། ། རི་རབ་ལྟ་བུར་བརྟན་པར་བྱ། ། དེ་བསྐྱེད་སྦྱོང་བར་
འདོད་པ་ཡིས། ། བྱམས་སོགས་ཚངས་པའི་གནས་བཞི་པོ། ། འབད་པས་
རིང་དུ་བསྒོམས་བྱས་པས། ། ཆགས་དང་ཕྲག་དོག་སྤང་བྱ་ཞིང་། ། ཡང་དག་
ཆོ་ག་བྱས་པས་སྐྱེ། ། བག་ཡོད་ཆོས་ལས་ཉམས་པའི་མི། ། ཆོས་ཀུན་ལས་ནི་
ཉམས་པར་འགྱུར། ། ཆོས་དེ་རྣལ་འབྱོར་ཉིད་དུ་བྱ། ། བུ་གཅིག་ཕ་མ་བུ་
བསྲུང་དང་། ། ཞར་བ་མིག་གཅིག་མིག་བསྲུང་དང་། ལམ་བཞུགས་རྣམས་
ཀྱིས་དེད་དཔོན་དང་། ། སྨན་ཤིང་ཆེན་པོའི་འབྲས་བུ་ལྟར། ། བག་ཡོད་ཆོས་
ཀྱིས་སེམས་དེ་བསྲུང་། ། སེམས་དེ་བྱང་ཆུབ་རྩ་བར་གསུངས། ། བྱང་ཆུབ་
63

སེམས་དཔའི་སྤྱོད་པ་ཡི། ། དཀྱིལ་འཁོར་དག་ནི་ཐམས་ཅད་དང་། ། བྱང་
སེམས་
ཆུབ་སེམས་ཀྱི་མཐུ་ལས་བྱུང༌། ། སེམས་མཆོག་དེ་དང་མི་ལྡན་པས། ། སྦྱིན་
ནས་ཤེས་རབ་བར་དག་གི ། སྤྱོད་པ་དྲུག་ལ་སློབ་བྱེད་ཀྱང་། ། རྟེན་དང་
བྲལ་བ་ཉིད་ཀྱི་ཕྱིར། ། ཕ་རོལ་ཕྱིན་པའི་མིང་ཡང་མེད། ། ཉན་ཐོས་བསེ་
རུའི་དྲུག་པོ་བཞིན། ། བསོད་ནམས་ཐམས་ཅད་སྡུད་པ་ཡི། ། ཏིང་འཛིན་
སེམས་དེ་མ་སྐྱེས་ན། ། བསམ་གཏན་བཞི་དང་གཟུགས་མེད་བཞི། ། ཏིང་
འཛིན་ལན་མང་ཐོབ་གྱུར་ཀྱང༌། ། སྲིད་པའི་མཚོ་ལས་བརྒལ་མི་ནུས། ། བྱང་
ཆུབ་སེམས་ཀྱི་གཞོན་པ་ལ། ། བརྟེན་ནས་འཆི་བ་རྗེས་དྲན་གྱི། ། ལྕག་ནི་
ཡང་དང་ཡང་བརྡེག་ཅིང༌། ། སྲིད་ལམ་འཇིགས་པ་ཆེ་ས་ཡི། ། ལམ་འདི་
མྱུར་དུ་འདའ་བྱས་ལ། ། འཇིགས་མེད་སངས་རྒྱས་སར་ཕྱིན་བྱ། ། སྐྱབས་
འགྲོ་ལྷག་པའི་ཚུལ་ཁྲིམས་དང༌། སྨན་པའི་གཞི་ལ་གནས་པ་ཡིས། ། སེམས་
དཔའི་སྡོམ་པ་རབ་བཟུང་ཞིང་། ། ཕ་རོལ་ཕྱིན་དྲུག་ལ་སོགས་པ། །
དཔའི་སྤྱོད་པ་ཐམས་ཅད་ལ། ། ཅི་ནུས་རིམ་གྱི་ཚུལ་བཞིན་སྤྱད། ། འཇུག་
པའི་སྤྱོད་པ་གཙོར་སྟོན་པའི། ། མདོ་སྡེ་ལྟ་ཞིང་བསྟན་བཅོས་མཉན། ། ཆོས་
ཀྱིས་མི་ངོམས་མཚོ་འདྲའི་མི། ། རིན་ཆེན་ནོར་བུའི་རྒྱ་མཚོ་བཞིན། ། ཡོན་
ཏན་ཀུན་ འབྱུང་ འབྱུང་ གནས་དང་། ། ཐེག་ཆེན་ གཞུང་ ལས་ བསྔགས་ པ་
ཡི། ། བཤེས་གཉེན་རིང་དུ་ཚུལ་བཞིན་བསྟན། ། རྒྱ་མཚོ་ཆེན་པོར་ཆུ་བོ་
བཞིན། ། དེ་ ཡི་རྟེན་ལ་ཡོན་ཏན་འདུ། ། སེམས་དཔའི་སྤྱོད་ པ་ དེ་ མཁས་
འགྱུར། ། སེམས་དཔའ་སྤྱོད་ པ་ ཆེ་ བ་ལ། ། དད་ པ་ ཤིན་ ཏུ་ བསྟན་ པར་
བྱ། ། བག་ ཡོད་ དྲན་ དང་ཤེས་ བཞིན་དུ། ། ཚུལ་ བཞིན་ ཡིད་ ལ་ བྱེད་ པ་
ཡིས། ། ཀུན་ནས་ཉོན་ མོངས་དམིགས་པ་ལ། ། རང་ སེམས་ ཡན་ པ་ཕྱིར་
བཟློག་སྟེ། ། སངས་རྒྱས་ཆོས་ཀྱི་དམིགས་པ་ལ། ། རྟག་ཏུ་བཞག་པ་ཉིད་དུ་
བྱ། ། དེ་ ལྟར་ སློབ་ པའི་ རྒྱལ་ སྲས་ གང་། ། དེ་ ཡི་ སྤྱོད་ ལམ་ ཉམས་
མི་
64

འགྱུར། ། དགེ་བའི་བཤེས་ཀྱིས་གདམས་པ་བཞིན། ། རྩོམ་པ་དག་ནི་ཐམས་
།
ཅད་ཀུན། ། ཐེག་ཆེན་གཞུང་དང་བསྟུན་ཏེ་བརྩམ། ། གྲོས་ཀྱི་ཕུགས་ནི་ཆོས་
ལ་གཏད། ། ཆོས་དང་འགལ་ན་གང་ཡང་སྤང༌། ། ཆོས་དང་མཐུན་པའི་སྤྱོད་
པ་སྤྱད། ། བློ་ལྡན་གང་ཞིག་རྩོམ་པ་ཀུན། ། ཆོས་གཙོར་བྱེད་པ་དཔལ་ལྡན་
པའོ། ། ། ། ། དེ་ ལ་ འདི་ དང་ གཞན་ དུ་ ཡང་། བདེ་ བར་ འགྱུ ར་ བར་ ཐེ་ ཚོམ་
མེད། ། ཐོས་ པ་ ཉུང་ དང་འཁོར་སྤངས་ཤིང༌། ། བས་ མཐའ་ དགོན་ པར་
གནས་པར་བྱ། ། ཞི་བ་དང་ནི་དུལ་པ་ཡི། ། སྦྱོར་ བ་ དེ་ ལ་ བརྩོན་ འགྲུས་
བརྩམ། ། ཁྱིམ་ནི་གང་ལའང་མི་བལྟ་ཞིང་། ། གཞན་སྐྱོན་མི་བརྟག་རང་སྐྱོན་
བལྟ། ། ། གཞན་གྱི་སྙིང་ལ་མི་འབབ་པའི། ། ཚིག་ཀྱང་ མཁས་ པས་ རིང་ དུ་
སྤང་། ། འདི་དག་དང་ལྡན་རྒྱལ་སྲས་གང༌། ། ཕྱི་མཐའ་དུས་སུ་མི་ཉམས་
པར་། ། བདེ་ བར་ ཐར་ཞེས་ཐུབ་པས་གསུངས། ། གཞན་བརྙས་ཁྱད་དུ་
བསོད་ཅིང་སྨོད། ། དེ་ཡིས་བདག་ཉིད་ཉམས་པར་འགྱུར། ། ཀུན་ལ་སྟོན་
པའི་འདུ་ཤེས་སྦྱང་། ། ཆོས་སྒོར་ཞུགས་དང་རྒྱལ་སྲས་ལ། ། ཁྱད་པར་དུ་
ཡང་བློ་དེ་སྦྱང་། ། རབ་འབྱུང་འཆིང་བ་དམ་པོ་གང་། ། རྙེད་པ་དང་ནི་
བཀུར་སྟི་སྟེ། ། དེ་ཡི་གཞི་ལ་ཆགས་པ་སྤང༌། ། འཆིང་བ་དེ་ལས་གྲོལ་བ་
གང་། མེ་ ཡི་ ནང་ གི་ པདྨ་ བཞིན། ། མཁས་ པའི་ ངོ་ མཚར་ གནས་ སུ་
འགྱུར། ། རབ་ཏུ་བྱུང་བའི་སྒྲུབ་པ་པོས། ། སངས་རྒྱས་ཆོས་ཀུན་འབྱུང་བའི་
རྒྱུ། །འཕགས་པའི་རིགས་བཞི་ལ་གནས་པས། ། འདོད་པ་ཆུང་ཞིང་ཆོག་
ཤེས་བྱ། ། སྦྱངས་པའི་ཡོན་ཏན་བཅུ་གཉིས་ལ། ། དེ་ཡིས་བསླབ་པར་ཐུབ་
པས་གསུངས། ། ཡོ་བྱད་བསྙུངས་པ་ལ་གནས་ཤིང་། ། ཡོངས་སུ་འཛིན་པ་
ཐམས་ཅད་ལ། ། རྒྱབ་ཀྱིས་ཕྱོགས་ཏེ་གནས་པར་བྱ། ། རྒྱུས་མེད་ཡུལ་དུ་གྲོང་
རྒྱུ་ཞིང་། ། བྱ་བཞིན་འཚོ་བ་འཕྲལ་བཙལ་བྱ། རང་ སེམས་ སྦྱོང་བ་ ལྷུར་
ལེན་པ། ། ངོ་ཚར་ཐུབ་པའི་མདོ་ལས་གསུངས། ། གདུལ་དཀའ་སེམས་རྒྱུད་
65

ཡན་བཏང་ནས། ། གྲགས་སོགས་འཇིག་རྟེན་ཆོས་ཀྱི་ཕྱིར། ། ཉིན་མཚན་གྱི་
།
ནི་དུས་ཀུན་ཏུ། རྩོད་པ་སློབ་ཕྱིར་རྩོད་པ་སྦྱོང་། ། ཉན་བཤད་ལ་སོགས་
ཆོས་ལ་འཇུག ། ཚེ་ནི་དོན་མེད་མྱུར་དུ་འདའ། ། མཆོག་གི་ལམ་ལས་དེ་
ཉམས་འགྱུར་། ། འཆི་བདག་ཉེ་བར་གྱུར་པའི་ཚེ། ། འགྱོད་པས་དེ་རྒྱུད་
གདུང་བར་འགྱུར། ། འཇིག་རྟེན་ཆོས་ལ་མཉམ་སེམས་བསླབ། ། དེ་ཡིས་
བྱིས་པ་བསླུ་བར་བྱེད། ། འཇིག་རྟེན་གང་གི་བློ་ལ་ཡང་། ། བདག་གི་མིང་
ཡང་མི་གནས་ཤིང་། ། བདག་གི་ལུས་ཀྱི་རུས་པའི་རྡུལ། ཤིན་ཏུ་ཕྲ་བའང་
འཇིག་རྟེན་ན། ། གནས་པར་མི་འགྱུར་དེ་དུས་འབྱུང་། ། དེ་ཚེ་རྙེད་དང་
བཀུར་སྟི་དང་། ། གྲགས་སོགས་དེ་འཇིག་སྨོས་ཅི་དགོས། ། དེ་ཚེ་བདག་ལ་
གང་སེམས་པ། ། བློ་དང་ལྡན་པས་དཔྱད་པ་ཐོབ། ། ལས་དང་པོ་པའི་གང་
ཟག་གིས། ། ལུས་དབེན་པ་ལ་མ་བརྟེན་པར། ། སེམས་དབེན་རྙེད་པར་
དཀའ་བ་ཕྱིར། ། འདྲེ་སྤངས་ནགས་སུ་གནས་པར་བྱ། ། འདྲེས་པས་འདྲིས་
ཤིང་ཆགས་པར་བྱེད། ། དེ་ཡིས་འཁོར་བའི་འཁོར་ལོར་བསྐོར། ། དེ་ལྟར་
འདྲེ་བ་སྤང་བ་ལ། ། རྟག་ ཏུ་བག་དང་ལྡན་པར་བྱ། ། གཉིད་ལ་དགའ་
སྤངས་ཆོས་ཀུན་ཕྱིར། ། དེར་གནས་དེ་ཡིས་བརྩོན་འགྲུས་བརྩམ། ། དེ་ཡིས་
ཆོས་ཀུན་རྫོགས་པར་བྱེད། ། དྲན་པ་ཉེར་བཞག་བཞི་བསྒོམ་ཞིང་། ། ཕྱིན་ཅི་